tartuNLP/wikipedia-smugri-20251201 huggingface dataset:
Kaja Kõlar

Kaja Kõlar (19. veebruar 1953 Belaja Holunitsa alev, Kirovi oblast – 15. september 1994 Tallinn) oli eesti laulja.
Ta lõpetas 1971. aastal Tallinna 22. Keskkooli.
Artistiaastad.
1971. aastal asutas ta ansambli Veenus.. 1970. aastate alguses laulis ta koos õe Ele Kõlariga ka ansamblis Andromeeda ning Kaja eraldi veel ansamblis Laine. Seejärel laulis ta duetis Ele Kõlariga (Ele ja Kaja Kõlar). Duett esines aastatel 1982–1984 soojendusesinejatena ja taustalauljatena Jaak Joala saateansamblis Radar, kellega käidi kontserdiringreisidel Nõukogude Liidu liiduvabariikides ja välismaal. Lisaks esinesid õed rahvalikus ansamblis Peiar. 1980. aastatel oli duett Ele ja Kaja Kõlar tuntud esineja Tallinna varieteedes.
Dueti tuntumad laulud on "Tulen saarelt", "Väike baar", "Olen unustanud kõik", "Soovide maa - see on muusika", "Üks väike rõõm", "Elevanditants" jt.
Kaja Kõlar on mänginud filmis, tal oli kõrvalosa muusikafilmis "Sensatsioon" 1986. aastal.
Isiklikku.
Tema isa oli dirigent Erich Kõlar ja ema pianist Leelo Kõlar. Erich Kõlar oli Venemaale küüditatud aastatel 1951–1957. Kaja ema, Leelo Kõlar järgnes mehele koos vanema õe Elega 1953. aastal. Kaja sündis Venemaal, Kirovi oblastis. Kaja Kõlari emapoolne vanaisa oli Riho Päts ja vanaema Made Päts-Jakobson. 
Tema õde on Ele Kõlar ja vend on Paap Kõlar. Pärast vanemate lahkuminekut said nad kaks poolvenda: isa peres sündis Margo Kõlar, ema uues peres poeg Mikk Targo. 
Kaja Kõlar on pealkirja all "Laulumängukool" koostanud töövihikuid eelkooliealistele lastele.
Rein Tuus

Rein Tuus (14. aprill 1941 – 31. märts 2005) oli eesti laulja.
Aastatel 1960–1966 oli ta solist orkestrites Big-Band Mickeys ja ABC.
Isiklikku.
Ta oli surmani abielus Marika Tuus-Lauluga.
Marco Clemente

Marco Clemente (sündinud 29. juunil 1959) on Itaalia diplomaat, Itaalia Vabariigi suursaadik Eesti aastail 2012–2016.
Ta andis Eesti president Toomas Hendrik Ilvesele oma volikirja Itaalia suursaadikuna üle detsembris 2012.
Lagle Alpius

Lagle Alpius (aastast 1981 Lagle Mäll; sündinud 11. veebruaril 1951 Kohtla-Järvel) on eesti laulja, endine kutselise naisansambli Laine liige ja üks soliste.
Elukäik.
Pärast Tallinna Ehitus- ja Mehaanikatehnikumi lõpetamist suunati Lagle Alpius noore spetsialistina tööle EKE projekteerimisinstituuti. 
1983. aastal lõpetas ta Tallinna Pedagoogilise Instituudi näitejuhtimise erialal. 
Töö kutselise lauljana.
Lauljana tegi ta debüüdi 1968. aastal ansamblis Viking. Aastatel 1970–1972 laulis ansamblis Väntorel. Kaheksa aastat laulis ta kutselises naisansamblis Laine, oli ansambli MERL liige.
Pärast pere loomist lahkus Alpius-Mäll ansamblist Laine ning töötas alates 1983. aastast Viru varietees solistina.
Staažikas koorilaulja.
Koorilauljana on ta laulnud 33 aastat TPI akadeemilises naiskooris ja hiljem vilistlaskooris. 
Aiandushuvi ja ettevõtlus.
Aiandushuvi on ta arendanud kursustel ja õppides kolm aastat Tallinna Rahvaülikooli kunstistuudios. Praktikas on ta loonud hiiglasliku sordivalikuga gladiooliaia ja pidanud lillepoodi. 
Isiklikku.
Tema abikaasa on arhitekt Ferdinand Mäll, neil on neli last.
Erie maakond (New York)

Erie maakond ("Erie County") on maakond USA-s New Yorgi osariigis. 
Maakonna halduskeskus ja suurim linn on Buffalo. Eries asub ka Amherst.
Maakonna pindala on 3178 km², millest 474 km² moodustab veepindala.
Elanike arv oli 2010. aasta rahvaloenduse järgi 919 040. Aastal 2000 oli elanike arv 950 265.
Ajalugu.
Erie maakond moodustati 1821. aastal. Maakond on saanud nime Erie järve järgi.
Ameerika Ühendriikide 2010. aasta rahvaloendus

Ameerika Ühendriikide 2010. aasta rahvaloendus on seni viimane USA-s tehtud rahvaloendus.
Välja jagati 134 miljonit küsitluslehte ning neist saadi tagasi rekordilised 74%. Aprillist juulini külastasid loendajad neid paiku, kust küsitluslehtedele ei vastatud. Selleks kaasati 635 000 inimest. Tulemusi esitleti detsembri lõpus.
Võrreldes varasemate rahvaloendustega oli küsitlusleht lihtsam ja vähemate küsimustega.
Ameerika Ühendriikide rahvaarvuks 1. aprilli seisuga saadi 308 745 538. See tähendab, et alates 2000. aasta loendusest oli rahvastik kasvanud 9,7%.
Loendus läks maksma 13 miljardit dollarit ehk ligi 42 dollarit loendatava kohta. See on kaasa toonud kriitikat kulutuste suuruse osas. Alates 1970. aasta loendusest saati on iga järgmise loendusega maksumus kahekordistunud. Samuti on seda võrreldud teiste riikidega: näiteks Hiinas saadi hakkama 1 dollariga ja Indias 0,4 dollariga loendatava kohta.
Rahvaloenduse tulemustest sõltus näiteks see, mitu valijameest saab iga osariik 2012. aasta Ameerika Ühendriikide presidendivalimistel.
Rootsi Kuninglik Muusikaakadeemia

Rootsi Kuninglik Muusikaakadeemia (rootsi keeles "Kungliga Musikaliska Akademien", lühend "KMA"; ka Stockholmi Kuninglik Muusikaakadeemia) on üks Rootsi kuninglikest akadeemiatest.
Kuningliku Muusikaakadeemia asutas 1771. aastal kuningas Gustav III. Akadeemia põhiülesanne on edendada muusikateadust ja -haridust ning muusikakultuuri.
Liikmeskond.
Akadeemial oli 2013. aasta juuli seisuga 256 liiget, sealhulgas 175 rootsi liiget ja 75 välisliiget. Lisaks veel 3 auliiget ja 3 kuninglikku liiget.
Lea Leiten

Lea Leiten (sündinud Eglon 24. aprillil 1966 Jõgeval) on eesti pianist ja kontsertmeister. 
Leiten on õppinud klaverimängu Tallinna Muusikakeskkoolis ja Tallinna Riiklikus Konservatooriumis Kalle Randalu ja Peep Lassmanni juures. 
1986 saavutas Lea Leiten II preemia Čiurlionise-nimelisel pianistide konkursil Vilniuses ja 1988 diplomi vabariiklikul pianistide konkursil Tallinnas. Ta on pälvinud parima kontsertmeistri auhinna vabariiklikel ja rahvusvahelistel keelpilli- ja puhkpillimängijate konkurssidel. 
Leiten töötab Eesti Muusika- ja Teatriakadeemias ning Tallinna Muusikakeskkoolis kontsertmeistrina ja tegutseb aktiivse kammermuusikuna. 
Ta on abielus Jüri Leiteniga.
Albany maakond

Albany maakond ("Albany County") on maakond USA-s New Yorgi osariigis.
Maakonna halduskeskus ja suurim linn on Albany.
Maakonna pindala on 1380 km², millest 30 km² moodustab veepindala.
Elanike arv oli 2020. aasta rahvaloenduse järgi 314,848. Aastal 2010 oli elanikke 304 240 ja 2000. aastal 294 585.
Ajalugu.
Albany maakond moodustati 1683. aastal.
Ameerika Ühendriikide 2000. aasta rahvaloendus

Ameerika Ühendriikide 2000. aasta rahvaloendus on 22. rahvaloendus Ameerika Ühendriikides.
Umbes 16% leibkondadest sai pika küsitluslehe, mis sisaldas enam kui 100 küsimust.
Ameerika Ühendriikide rahvaarvuks sama aasta 1. aprilli seisuga saadi 281 421 906. See tähendab, et võrreldes 1990. aasta loendusega oli rahvastik kasvanud 13,2%.
Loenduse maksumus oli 4,5 miljardit dollarit ehk ligi 16 dollarit loendatava kohta.
Albany maakond (Wyoming)

Albany maakond ("Albany County") on maakond USA-s Wyomingi osariigis.
Maakonna halduskeskus on Laramie.
Maakonna pindala on 11 160 km², millest 93 km² moodustab veepindala.
Elanike arv oli 2010. aasta rahvaloenduse järgi 36 299. Aastal 2000 oli elanike arv 32 014.
Ajalugu.
Albany maakond moodustati 16. detsembril 1868. aastal Laramie maakonna osast.
Erie maakond

Erie maakond on maakond mitmes Ameerika Ühendriikide osariigis:
Hilda Koni

Hilda Fernanda Koni (perekonnanimi kuni 1938 ja 1939–1940 Müür; 1938–1939 Soomer; alates 1940 Koni; 1. detsember 1913 – 1. märts 1996) oli eesti laulja.
Aastatel 1955–1961 laulis ta duetti koos Leida Sibulaga.
Ta on maetud Rahumäe kalmistule.
Isiklikku.
Tema teine abikaasa oli jalgpallur ja pesapallur Alfred Koni. 
Tema tütar on koorijuht Anne Dorbek.
Sullivani maakond (New York)

Sullivani maakond ("Sullivan County") on maakond USA-s New Yorgi osariigis. 
Maakonna halduskeskus on Monticello.
Maakonna pindala on 2582 km², millest 70 km² moodustab veepindala.
Elanike arv oli 2010. aasta rahvaloenduse järgi 77 547. Aastal 2000 oli elanikke 73 996.
Ajalugu.
Sullivani maakond moodustati 1809. aastal Ulsteri maakonna osast. Maakond on saanud nime kindralmajor John Sullivani järgi, kes osales Ameerika iseseisvussõjas.
Sullivani maakond

Sullivani maakond on maakond mitmes Ameerika Ühendriikide osariigis:
Rostislav Gurjev

Rostislav Gurjev (sündinud 29. juunil 1945 Tallinnas) on Eesti ooperilaulja (tenor).
Aastatel 1969–1975 oli ta Estonia koorilaulja ja seejärel aastast 1975 solist.
Isiklikku.
Tema isa oli ooperilaulja ja pedagoog Viktor Gurjev.
Aaro Pärn

Aaro Pärn (ka: "Aaro August Osvald Pärn"; 26. juuli 1910 Mahu küla, Kunda-Malla vald – 4. veebruar 1990) oli eesti ooperilaulja (bass).
Aastatel 1938–1940 oli ta Estonia ooperikoori laulja. Aastatel 1940–1941 ja 1944 oli ta Vanemuise teatri ooperisolist, aastatel 1945–1968 Estonia ooperisolist. .
Isiklikku.
Ta abikaasa oli Enna Maripuu. Tema tütar oli Leelo Talvik.
Harri Vasar

Harri Vasar (kuni 22. jaanuarini 1940 Vatmann; 14. detsember 1926 – 22. detsember 1994) oli eesti ooperilaulja (tenor).
Aastatel 1948–1957 ja 1958–1959 laulis ta Riiklikus Akadeemilises Meeskooris.
Isiklikku.
Tema poeg oli karikaturist Aarne Vasar, tütar on kirjanik Kati Saara Murutar ja poeg on ooperilaulja Lauri Vasar.
Ia Uudelepp

Ia Uudelepp (aastast 1942 Ia Tammiste, hiljem Ia Varandi; 4. aprill 1913 Narva – 24. veebruar 1983 Tootsi) oli eesti ooperilaulja (sopran).
Ta lõpetas 1932. aastal Tallinnas vene gümnaasiumi, laulmist õppis alates 1932. aastast Varvara Malama juures ja 1940–1942 Tallinna Konservatooriumis. Laulis aastast 1933 Estonia muusikaosakonna kooris, osales aastast 1938 Estonia lavastustes, oli 1942–1948 Estonia ja 1949–1953 Eesti NSV Riikliku Filharmoonia solist, hiljem lühikest aega Rakvere Teatri näitleja.
Agu Lüüdik

Agu Lüüdik (ka Agathon Lüüdik; aastani 1937 perekonnanimi: Lüdig; 30. märts 1897 Pärnu – 28. märts 1949 Tallinn) oli eesti näitleja ja lavastaja.
Aastatel 1919–1949 oli ta Estonia teatris näitleja, aastatel 1927–1946 ka operetilavastaja. 
Septembris 1944 a. üritas Agu Lüüdik mootorkuunariga Triina põgeneda Tallinnast Stockholmi.
„Äkitselt hakkab keegi valju häälega rääkima. Inimeste peade kohale ilmub tuttav, sihvakas kuju. Kõik peavad seda häält tundma! Lugematu arv kordi on see teatrilavalt kogu maailmale rõõmu ja head tuju kinkinud: Agu Lüüdik on see, kes kutsub mehi laevalt lahkuma, et vähemalt naised ja lapsed päästetud saaksid. Seejärel lahkub ta, esimese ja ainsana, laevalt kiirustades ja sel hirmu, vihkamist ja reetmist täis päeval on vähemalt õnnestunud näha tõelist rüütlit."
Agu Lüüdik on maetud Metsakalmistule. Lüüdiku ärasaatmine Estonia kontserdisaalis ja matused toimusid 1. aprillil 1949 koos 29. märtsil surnud Paul Pinna matustega. 
Isiklikku.
Oli 1932. aastast abielus Grete Sällikuga.
Friedrich Kaasik

Friedrich Kaasik (21. mai 1905 Tallinn – 1. aprill 1992 Tallinn) oli eesti laulja (bariton) ja levimuusik.
Ta oli muu hulgas solist John Pori orkestris.
Isiklikku.
Ene-Juta Üleoja ja Eha-Marje Tralla on tema tütred.
Afganistani sõja dokumentide leke

Afganistani sõja dokumentide leke oli üks suurimaid salastatud informatsiooni lekkeid USA sõjaväe ajaloos. Dokumendid avaldas Wikileaks 25. juulil 2010. Kokku avaldati 91731 erinevat dokumenti perioodist jaanuar 2004 – detsember 2009.
Dokumentides kirjeldati tsiviilisikute hukkumist, Talibani rünnakuid ja Pakistani ning Iraani toetust Talibanile.
Piemonte keel

Piemonte keel on romaani keelte hulka kuuluv keel, mida kõneldakse Itaalia loodeosas Piemonte maakonnas.
Piemonte keelt kõneleb emakeelena üle miljoni inimese.
Maarjapäev

Maarjapäevad on kirikukalendris tähtpäevad, mis on pühendatud neitsi Maarjale. 
Kirikukalendri tähtpäevad.
Eesti kirikukalendris on järgmised maarjapäevad:
Roomakatoliku kirikus pühitsetakse lisaks eelmistele veel:
Õigeusu kirikus pühitsetakse järgmisi maarjapäevi:
Lisaks pühitsetakse väiksemaid maarjapäevi:
ning imettegevate Jumalaema ikoonide mälestuspäevi:
Tulika põik

Tulika põik on tänav Tallinnas Kristiine linnaosas Lilleküla asumis. 
Tulika põik algab Tulika tänavalt ja lõpeb Madara tänaval. Tulika põik on ligi 170 meetrit pikk. Tänav asub Lilleküla tööstuspiirkonnas.
Tulika põik sai nime 28. novembril 1950.
Olavipäev

Olavipäev on 29. juuli, kirikukalendris on see Norra kuninga Olav II Püha surmapäev. 
Olavipäev on Skandinaavia päritolu ja seetõttu on Eestis seda tähistatud peamiselt Lääne-Eestis ja saartel. Eriti suurejooneliselt on seda tähistatud Vormsi saarel, kus on ka pühale Olavile pühitsetud kirik: Vormsi Olavi kirik.
Paavlipäev

Paavlipäev on 25. jaanuaril ja kirikukalendris Sauluse Pauluseks pöördumise päev. 
Eesti rahvakalendris on see päev vähe tuntud. Mõningal määral on tähistatud 20. sajandi alguses saartel, paiguti ka Läänemaal ja Harjumaal. Neis kohtades tähistas see päev talve keskpaika, talvevarudest pidi pool alles olema.
Kui päike paistis, tähendas see ilusat suve, head heina- ja viljasaaki. Ennustused sarnanesid tõnisepäeva omadega, kuid olid rohkem seotud mere ja hüljestega. Paavlipäeval pidi uss pesas teise külje pöörama, pragu merre lööma, hülged poegima ja kõrs lund vihkama hakkama.
Pärtlipäev

Pärtlipäev (murretes ka: "pärdipäev", "pärtel", "pärt") on Eesti rahvakalendris 24. augustil, kirikukalendris on see apostel Bartolomeuse mälestuspäev. Seda päeva nimetati ka seenekülvi, meelõikus- ja rohupäev.
Pärtlipäeva peeti piirkonniti nagu rukkimaarjapäevagi (15. august) rukkikülvi poolitajaks, päeva kohta väideti "on keset rukkikülvi aega". Lõuna-Eestis arvati parim külviaeg olevat kolm päeva enne või ka kolm päeva pärast pärtlipäeva, sellel päeval külvata ei soovitatud. Üldiselt põllule ei mindud, kuid muid töökeelde ei olnud. Pärtlipäev oli sügissuviste koristustööde haripunkt. Jätkus suvivilja koristus, kuid rukkilõikus pidi olema lõppenud, sest tulemas oli kartulivõtt. Põhja-Eestis jäi ära keskhommikune söömaaeg.
Sel päeval nenditi kapsaste valmimist ("Pärtel pöörab kapsaste päid") ja lehmade piimaanni vähenemist ("Pärtel lakub piimapüttide põhjad"). Kui tarupuust lõigati mett vaid korra suvel, tehti seda sageli pärtlipäeva paiku. Ida-Eestis oli komme pärtlipäeval kaalikaid maitsta, siis saavad need edaspidi head magusad. Pärtlipäevast algas pähklikorjandus metsades, sest pähklid hakkasid valmima.
Saaremaal valmistati rukkimaarjapäeva paiku "lehisi" - lehtpuuvihtu. Saare-, vahtra-, kase- või muust lehtpuust vihad tehti suurtesse kubudesse lammaste talviseks söödaks. Saaremaal algas ka humalakorjamine ("Pärtel paneb humalale viimase viha sisse"), Lääne-Eestis pidid olema kitkutud linad ning talirukis ja -nisu pidid olema külvatud. 
Eesti rahvakalender peab pärtlipäeva sügise alguseks ("Pärtel viskab külma kivi vette").. Virumaal seostati pärtlipäevaga esimest sügistormi ("pärtliraju"), Lõuna-Eestis pääsukeste äralendu ja halla.
Cortlandi maakond

Cortlandi maakond ("Cortland County") on maakond USA-s New Yorgi osariigis.
Maakonna halduskeskus on Cortland.
Maakonna pindala on 1300 km², millest 5 km² moodustab veepindala.
Elanike arv oli 2010. aasta rahvaloenduse järgi 49 336. Aastal 2000 oli elanike arv 48 599.
Ajalugu.
Cortlandi maakond moodustati 1808. aastal Onondaga maakonna osast. Maakond on saanud nime õunasordi Cortlandi järgi.
Rukkimaarjapäev

Rukkimaarjapäev (ka: "külvimaarjapäev") on 15. augustil, kirikukalendris on see neitsi Maarja taevamineku ehk uinumise päev (nimetatakse ka "Assumptio Mariae"), õigeusu kirikukalendris ka Jumalaema Uinumise püha. Rukkimaarjapäev kuulub Eestis vähem tuntud päevade hulka.
Eesti rahvakalendri järgi poolitas rukkimaarjapäev rukkikülviaja. Mõnel pool oligi see rukkikülvi lõpuaeg.. Sellel päeval ei olnud külvamine soovitatav. 
Rukkimaarjapäeval on Kuremäe kloostris, kus asub Jumalaema Uinumise kirik, kuremäepäev ja toimub kirmasetaoline rahvakogunemine.
Eriti tähtis on rukkimaarjapäev setudele, kus selle päeva nimetus on "suur maarjapäev" ehk "uspenie". Jumalaema Uinumise päev on Petseri kloostri tähtsamaid pühi. Oluline on see päev ka õigeusust mõjutatud alal Peipsi ümbruses.
Kirjandus.
Mall Hiiemäe. Eesti rahvakalender V. Eesti Raamat. Tallinn 1991. Lk 57–72
Onondaga maakond

Onondaga maakond ("Onondaga County") on maakond USA-s New Yorgi osariigis. 
Maakonna halduskeskus on Syracuse.
Maakonna pindala on 2088 km², millest 65 km² moodustab veepindala.
Elanike arv oli 2010. aasta rahvaloenduse järgi 467 026. Aastal 2000 oli elanike arv 458 336.
Ajalugu.
Onondaga maakond moodustati 1794. aastal Herkimeri maakonna osast. Maakond on saanud nime onondaga indiaanlaste järgi.
Essexi maakond (New York)

Essexi maakond ("Essex County") on maakond USA-s New Yorgi osariigis. 
Maakonna halduskeskus on Elizabethtown ja suurim linn North Elba.
Maakonna pindala on 4962 km², millest 311 km² moodustab veepindala.
Elanike arv oli 2010. aasta rahvaloenduse järgi 39 370. Aastal 2000 oli elanike arv 38 851.
Ajalugu.
Essexi maakond moodustati 1. märtsil 1799 Clintoni maakonna osast. Maakond on saanud nime Inglismaa Essexi krahvkonna järgi.
Galina Jarova-Tšernjavskaja

Galina Jarova-Tšernjavskaja (18. detsember 1900 Peterburi – 25. august 1979 Tallinn) oli vene rahvusest Eesti balletitantsija ja -pedagoog.
Tšernjavskaja lõpetas Moskvas balletikooli.
Aastatel 1923–1946 juhtis ta Tallinnas omanimelist era-balletikooli: Tšernjavskaja balletistuudiot.
Kuninglik Kaunite Kunstide Akadeemia

Kuninglik Kaunite Kunstide Akadeemia (rootsi keeles "Kungliga Akademien för de fria konsterna") on üks Rootsi kuninglikest akadeemiatest.
Kuninglik Kaunite Kunstide Akadeemia loeb enda asutamisaastaks 1735. aastat kui kuningalossis asutati riigitegelase Carl Gustaf Tessini eestvedamisel joonistamisakadeemia. 1766. aastal eraldas Riksdag akadeemiale raha professorite ja modellidele palkamiseks. 1768. aastal peeti esimene protokollitud koosolek, kus kehtestatati põhikiri ja vormistati akadeemia struktuur. Nimetus muudeti Kuninglikuks Maalikunstnike ja Skulptorite Akadeemiaks ("Kongliga Målare- och Bildhuggare-Academien"). Akadeemial oli kaks peamist ülesannet, esiteks uute kunstnike kasvatamine ja teiseks väljakujunenud kunstnike ühendus.
1773. aastal kirjutas kuningas Gustav III alla esimesele põhikirjale. Samal aastal valiti esimene naisliige, kelleks oli kunstnik Ulrica Fredrika Pasch.
1784. aastal korraldati esimene õpilastööde näitus. See oli ka esimene kord, kui Rootsis korraldati kunstinäitus.
1799. aastal avati akadeemia mehaanikakool ("Mechaniska Scholan"), mis pakkus inseneriharidust arhitektiks pürgijatele, kuid mis keskendus ka põllumajandusmasinatele. 14 aasta pärast võttis selle õpetamise üle tollal hiljuti asutatud Kuninglik Põllumajanduse Akadeemia ja hiljem läks see Kuningliku Tehnikaülikooli alla.
1810. aastast kannab akadeemia nimetust "Kuninglik Kaunite Kunstide Akadeemia".
1978. aastal läks seni Kuningliku Kaunite Kunstide Akadeemia allüksusena tegutsenud kuninglik kunstiakadeemia (Kungliga Konsthögskolan) kõrgharidusreformiga üle riigile.
Liikmeskond.
Akadeemial oli 2013. aasta seisuga 156 liiget, sealhulgas 109 Rootsi liiget ja 25 välisliiget. Lisaks veel 20 auliiget ja 2 kuninglikku liiget.
Summiti maakond (Ohio)

Summiti maakond ("Summit County") on maakond USA-s Ohio osariigis.
Maakonna halduskeskus ja suurim linn on Akron.
Maakonna pindala on 1088 km², millest 19 km² moodustab veepindala.
Elanike arv oli 2020. aasta rahvaloenduse järgi 540 428. 2010. aastal oli elanikke 541 781.
Suur osa Cuyahoga Valley rahvuspargist paikneb Summiti maakonna alal.
Ajalugu.
Summiti maakond moodustati 3. märtsil 1840 Medina, Portage'i ja Starki maakonna osadest. Maakond on saanud nime selle järgi, et seal asub Ohio ja Erie kanali kõrgeim koht (inglk "summit" – 'kõrgeim punkt').
Hamiltoni maakond (Ohio)

Hamiltoni maakond ("Hamilton County") on maakond USA-s Ohio osariigi edelaosas.
Maakonna halduskeskus ja suurim linn on Cincinnati.
Maakonna pindala on 1069 km², millest 17 km² moodustab veepindala.
Elanike arv oli 2010. aasta rahvaloenduse järgi 802 374. 2000. aastal oli elanikke 845 303.
Hamiltoni maakond on elanike arvult Ohio kolmas maakond.
Ajalugu.
Hamiltoni maakond moodustati 2. jaanuaril 1790. Maakond on saanud nime Ameerika Ühendriikide asutaja Alexander Hamiltoni järgi.
Villardi tänav

Villardi tänav on tänav Tallinna Kesklinna linnaosas Kassisaba ja Uue Maailma asumis. Villardi tänav algab Wismari tänavalt, ristub Roopa, Luise ja Endla tänavaga ning lõpeb Komeedi tänaval. Villardi tänav on enam-vähem põhja-lõunasuunaline ja ligikaudu 520 meetri pikkune.
Villardi 23 asub 1937. aastal ehitatud Alfred Rudolf Kehva projekteeritud algne Simeon Tsõpukovi üürimaja ja Villardi 24 asub 1937. aastal ehitatud Karl Tarvase projekteeritud korterelamu
Eesti NSV ajal asus Joosep Laari tänav 23 hoones, Tallinna Linna RSN TK SAV Oktoobri rajooni siseasjade osakond.
Tänava nimed.
Tänava vanimaks nimeks oli Willase tänav (1875), mis tulenes selle ja Wismari tänava nurgamaja omaniku talupoeg Karl Willase (ka Wilas) perekonnanimest. Hiljem (1885) on see nimi saanud moonutatud kuju – Willari tänav (saksa keeles "Willarstrasse" või "Willertstrasse", vene keeles "Виллертская улица", "Виллардская улица"), sest nähtavati arvati, et tänava nimi tuleneb Koidu tänaval elanud kinnisvaraomaniku Johann Christian Willerti nimest. Viimasel ei olnud aga tänava rajamisega mingit seost, sest endisest Willerti krundist viidi tänav läbi alles 20. sajandi algul. 27. juunil 1950 sai tänava nimeks Joosep Laari järgi Joosep Laari tänav ehk Laari tänav.
18. oktoobril 1991 sai tänav oma endise nime tagasi.
Hamiltoni maakond

Hamiltoni maakond on maakond mitmes Ameerika Ühendriikide osariigis:
Seitsmemagajapäev

Seitsmemagajapäev on 27. juunil ja see on kirikukalendri tähtpäev.
Eesti rahvakalendris sellel päeval suurt tähtsust pole olnud. Küll arvati, et kui sel päeval sajab, siis pidavat sadama seitse päeva (või nädalat) järjest.
Seitsmevennapäev

Seitsmevennapäev on 10. juulil, kirikukalendris on see kirikupüha, millega mälestatakse seitset märtritena hukatud venda. 
Eesti rahvakalendris on see päev tugevasti segunenud seitsmemagajapäevaga; seda tingis eriti kalendrireform.
Natalie Horler

Natalie Christine Horler (sündinud 23. septembril 1981 Bonnis Saksamaal) on Saksamaa laulja, kes kuulub bändi Cascada.
Tema inglastest vanemad kolisid Saksamaale 1980. aastal.
Komeedi tänav

Komeedi tänav on tänav Tallinnas Kesklinna linnaosas Uue Maailma asumis. 
Komeedi tänav algab Kesk-Ameerika tänavalt, ristub Koidu, Pilve, Aasa ja Villardi tänavaga ning lõpeb Tehnika tänaval. Komeedi tänav on enam-vähem ida-läänesuunaline ja 420 meetri pikkune.
Ajalugu ja nimed.
Tänava endine nimi oli Tähe tänav (saksa keeles "Sternstrasse", vene keeles "Звездочная улица"), mis nime kordumise tõttu muudeti. Tänav rajati 1909. aastal Koidu tänava ja Kesk-Ameerika tänava vahele. Sellega liideti 24. mail 1939 Koidu ja Tehnika tänava vahel asetsenud Kuu tänav (saksa keeles "Mondstrasse", vene keeles "Лунная улица"), mille nimi siis kustutati, kuid 1959. aastal teisele tänavale pandi.
Põhikiri

Põhikiri on ettevõtte, asutuse või organisatsiooni eesmärke, tegevust, juhtimist jms sätestav ametlik dokument.
Põhikiri on formaalse organisatsiooni jaoks üks tähtsamaid dokumente, kuna sellest peavad lähtuma nii teised dokumendid kui ka igapäevased juhtimisotsused. Ühingutelt, mis peavad olema riiklikult registreeritud (nt äriühingud ja mittetulundusühingud), nõutakse enamikus riikides koos ühena alusdokumentide seast registreerimiseks ka põhikirja (teised võivad olla nt asutamiskoosolekul osalenute nimekiri, ühingu omanike tehtud asutamisotsus jms). Põhikirja tähtsuse tõttu on sageli seadustes kirjas ka erinõuded, milleta põhikirja muuta ei saa. Tüüpiliselt saab põhikirja muuta vaid liikmete või omanike üldkogu mingi kindla häälteenamusega (nt 2/3) ja fikseeritud protseduuri alusel.
Ühingutel, millelt registreerimist ei nõuta (nt seltsingud), ei pea olema ka põhikirja. Näiteks seltsingu alusdokument on seltsinguleping.
Aare Põder

Aare Põder (sündinud 24. veebruaril 1954) on eesti klahvpillimängija.
Ta mänginud klahvpille paljudes kooslustes, lühikest aega ansamblis Uus Generatsioon, aastatel 1980–1981 ansamblis Music Seif, 1982–1983 ansamblis Radar, hiljem ansamblis Ultima Thule.
Kesk-Ameerika tänav

Kesk-Ameerika tänav on tänav Tallinnas Kesklinna linnaosas Uue Maailma asumis. Kesk-Ameerika tänav algab Väike-Ameerika tänava ja Luha tänava ristmikult, ristub Komeedi tänavaga ja lõpeb seejärel umbtänavana. Kesk-Ameerika tänav on enam-vähem lõuna-põhjasuunaline ja ligikaudu 220 meetrit pikk.
Tänava nimed.
Kesk-Ameerika tänav sai nime 1908. aastal (saksa keeles "Mittlere Amerikastrasse", vene keeles "Средняя Американская улица"). 27. novembril 1950 sai tänava nimeks Kesk tänav. 25. septembril 1959 pandi tänavale nimeks Kuu tänav.
Kesk-Ameerika tänav sai oma ajaloolise nime tagasi 18. oktoobril 1991.
Detonaator

Detonaator on seade, mida kasutatakse lõhkeseadeldise käivitamiseks. Detonaatorid võivad olla keemilised, mehaanilised või elektrilised, neist kaks viimast on tänapäeval levinumad.
Ärikasutuses tarvitatakse enamasti elektrilisi detonaatoreid või süütenööri. Paljudes detonaatorites pruugitakse pliiasiidist, pliistüfnaadist ja alumiiniumist süütesegu, mis paigaldatakse põhilaengu kohale (sõjanduses tavaliselt trotüül või tetrüül, ärikasutuses pentaerütritooltetranitraat).
Vanemates detonaatorites kasutati süütamiseks elavhõbefulminaati ehk paukelavhõbedat, mida sageli segati kaaliumkloraadiga. Vähendamaks atmosfääri saastamist pliiga, tarvitatakse tänapäeval sütikutes muid aineid, näiteks diasodinitrofenooli.
Dünamiit

Dünamiit on lõhkeaine, mis koosneb nitroglütseriini segust diatomiidi või teiste absorbentidega (näiteks savi või saepuruga). Orgaanilisi materjale kasutavad dünamiidid on vähem stabiilsed ning neid tarvitatakse tänapäeval harva. Dünamiidi leiutas Rootsi keemik ja insener Alfred Nobel Geesthachtis Saksamaal, ta patenteeris leiutise 1867. aastal. Nobel nimetas uue aine vanakreeka sõna δύναμις (dýnamis) järgi, mis tähendab jõudu.
Dünamiiti pruugitakse peamiselt kaevandamisel, ehituses ja lammutamisel, ajalooliselt on seda tarvitatud ka sõjanduses. Nitroglütseriini ebastabiilsuse tõttu (eriti allpool külmumispunkti) on sellest sõjanduses siiski loobutud. Tuntuse tõttu kasutatakse tavakeeles dünamiiti ka metafoorina, näiteks nimetades "plahvatusohtlikku" teemat või materjali "poliitiliseks dünamiidiks".
Sõmera tänav

Sõmera tänav on tänav Tallinnas Põhja-Tallinna linnaosas Pelgulinna asumis. Sõmera tänav on Ristiku tänavalt algav ligikaudu 60 meetri pikkune enam-vähem edela-kirdesuunaline umbtänav.
Sõmera tänav sai nime 18. märtsil 1931. Tänav on saanud nime lähikonnas asuva Saue tänava nime (sau – puhas savi) mõjul.
Valimisliit

Valimisliit on hääleõiguslike Eesti kodanike ja Euroopa Liidu kodanike moodustatud seltsing. Valimisliidu moodustamiseks sõlmitakse seltsinguleping vähemalt 2 kodaniku vahel. 
Seltsinguna loodud valimisliidud ei lõpe valimistega, vaid kestavad edasi. 
Valimisliidu moodustajate seast tuleb nimetada vähemalt kaks liitu juhtima õigustatud isikut. Nemad vastutavad ühtlasi valimisliidu kohustuste täitmise eest, mis tulenevad erakonnaseadusest (aruannete esitamine jt). Valimisliidu esitatud valimiste kandidaatide nimekirjas olevad isikud ei pea olema valimisliidu (seltsingu) moodustajate hulgast. Lisaks juhtidele tuleb valimisliidul määrata volitatud esindaja või esindajad. Ka volitatud esindaja ei pea ise olema seltsinglane, kuid samas võib olla nii valimisliidu moodustaja kui ka määratud juhtide hulgas.
Real

Real oli Eesti rokkansambel.
Koosseis.
Ansamblisse kuulusid teiste seas:
Satelliidid (ansambel)

Satelliidid oli eesti rokkansambel, mis moodustati 1965. aastal.
Koosseis.
Ansamblisse kuulusid teiste seas
Volta sammas

Volta sammas on esimene tegelikult kasutatud keemiline elektrivooluallikas, mille leiutas 1799. aastal Itaalia õpetlane Alessandro Volta. 
Volta asetas happega purki vask- ja tsinkplaadi, mis olid omavahel traadiga ühendatud. Seejuures hakkas tsinkplaat vähehaaval lahustuma ja vaskplaadil eraldusid gaasimullid. Volta eeldas ja ka näitas, et traati (kui elektrijuhet) läbib elektrivool, mille kutsub esile plaatidevaheline pinge. See oli esimene galvaanielement – Volta element. Tõuke niisuguse elemendi valmistamiseks andis Voltale Itaalia arsti ja füüsiku Luigi Galvani uuringud nn loomse elektri alal.
Siis valmistas Volta elemendid vask- ja tsinkketastest, mille vahel oli soolaveega immutatud riidest poorne kiht. Suurema pinge saamiseks moodustas Volta hulgast üksteisele asetatud elementidest sambakujulise patarei. Niisugune poole meetri kõrgune sammas oli võimeline andma juba inimese poolt tuntava elektrilöögi.
Elektrokeemilised reaktsioonid.
Elemendi tsinkplaat toimib negatiivse elektroodina, sestelektrolüüdis lahustumisel eraldub igast tsingi aatomist lahusesse kaks elektroni:
formula_1
Nii tekib negatiivsel elektroodil elektronide üleküllus ja elemendi elektroodide vahel elektriliste potentsiaalide erinevuse ehk pinge (vaadeldaval juhul u 0,75 volti). Kui ühendada elemendi klemmidega koormustakisti, moodustub vooluring ja elektronid liiguvad välisahelas negatiivselt elektroodilt positiivsele, s.t koormust läbib elektrivool. Positiivsele elektroodile jõudnud elektronid võivad liituda vase positiivsete ioonidega (need moodustuvad tänu oksiidikihile vase pinnal):
formula_2
Volta sammas kui esimene püsiva voolu allikas (elektrigeneraatori loomiseni kulus veel mitu aastakümmet) hoogustas elektrinähtuste uurimist, mis viis peagi elektrolüüsi leiutamiseni ja kaarlahenduse – Volta kaare – avastamiseni.
Presupositsioon

Väitlause "A" presupositsioon on mis tahes propositsioon "B", mis peab olema tõene, selleks et "A" oleks tõene või "väär". (Üldisemalt võib väljendi "A" presupositsiooniks nimetada propositsiooni "B", mis peab olema tõene, selleks et "A"-l oleks mõte.)
Presupositsiooni võib defineerida nii: 
Propositsioon "B" on väitlause "A" presupositsioon parajasti siis, kui "A" tõesusest järeldub "B" ja "A" väärusest järeldub "B". 
Selle definitsiooni järgi on kõik tautoloogiad kõigi väitlausete presupositsioonid. Kui eeldada bivalentsuse printsiipi, siis tautoloogiad on väitlausete ainsad presupositsioonid. 
Peter Strawsoni järgi on lausel "Praegune Prantsusmaa kuningas on kiilaspea" presupositsioon "Praegu on olemas üks ja ainus Prantsusmaa kuningas".
Bernadette Lafont

Bernadette Lafont (28. oktoober 1938 Nîmes – 25. juuli 2013 Nîmes) oli prantsuse filminäitleja.
Ta oli prantsuse filmikunsti nn uue laine esindaja.
Bernadette Lafont tegi filmidebüüdi 1957. aastal, mil ta mängis režissöör François Truffaut' lühimängufilmis "Pahategijad". Seejärel näitles Claude Chabroli filmis "Le Beau Serge", "À double tou" ja "Les Bonnes Femmes", Costa-Gavrase filmis "Mõrv magamisvagunis" jpt tuntud prantsuse filmilavastajate linateostes. Kokku tegi ta üle 120 filmirolli. Tema viimase osatäitmisega film "Paulette" esilinastus 2013. aasta jaanuaris. Selle lavastas Jérôme Enrico.
Bernadette Lafont oli kaks korda abielus. Abielu Gérard Blainiga kestis 1957–1959. Tema teine abikaasa oli ungari skulptor Diourka Medveczky, kellega tal oli kolm last, poeg ja kaks tütart. Tütar Pauline Lafont oli filminäitleja, kes hukkus 1988. aastal. Ka vanem tütar Élisabeth on näitleja.
Tunnustus.
Césari auhind
Kontrafaktuaalne sõltuvus

Sündmus "A" on kontrafaktuaalses sõltuvuses sündmusest "B" parajasti siis, kui "A" ei oleks aset leidnud, kui "B" ei oleks aset leidnud. 
Põhjustamise analüüs.
Põhjustamist on püütud analüüsida kontrafaktuaalse sõltuvuse kaudu. 
Kõige lihtsamas versioonis samastab niisugune analüüs põhjustamisseose kontrafaktuaalse sõltuvusega: sündmus "B" on sündmuse "A" eksemplarpõhjus parajasti siis, kui "B" on "A"-st kontrafaktuaalses sõltuvuses. Sellele on toodud hulk vastunäiteid.
Teispoolsusest

"Teispoolsusest" on Eesti laulja ja laulukirjutaja Renate teine album. See anti välja 2013. aastal. Album on müügil nii füüsiliselt kui digitaalselt. Albumi kõige edukamad lood on "Põlen seest", "Stiihia" , "MAS" ja "Tantsime veel". Renate lööb albumil kaasa autori, laulja, produtsendi, klaverimängija ning taustalauljana.
Catharina Raudvere

Catharina Raudvere (sündinud 10. juulil 1960 Kalmaris) on Rootsi-Taani religiooniajaloolane.
Raudvere sai doktorikraadi Rootsis Lundi Ülikoolis kaitstud väitekirjaga. 
Ta on töötanud Lundi ülikoolis ning külalisuurijana California Ülikoolis ja İstanbulis. Praegu töötab Raudvere Kopenhaageni Ülikooli religiooni ja kultuuridevaheliste uuringute osakonnas. 
Raudvere on avaldanud uurimusi islami usu levikust Türgis ja Balkani maades, samuti sufismi, islami rituaalide, religiooni ja poliitika alal.
Kuninglik Kirjanduse, Ajaloo ja Muististe Akadeemia

Kuninglik Kirjanduse, Ajaloo ja Muististe Akadeemia (rootsi keeles "Kungliga Vitterhets Historie och Antikvitets Akademien" ehk "Kungliga Vitterhetsakademien") on üks Rootsi kuninglikest akadeemiatest.
Kuninglik Kirjanduse, Ajaloo ja Muististe Akadeemia asutati aastal 1753 kuninganna Lovisa Ulrika poolt. Akadeemia eesmärgiks on edendada humanitaar- ja sotsiaalteadusi ning aidata kaasa kultuuripärandi säilitamisele. Tihedat koostööd tehakse Rootsi muinsuskaitseametiga.
Akadeemia on Euroopa akadeemiate ühenduse ALLEA liige.
Liikmeskond.
Akadeemial on 2013. aasta juuli seisuga 185 liiget, sealhulgas 115 tegevliiget, 38 välisliiget, 21 rootsi korrespondentliiget ja 5 välismaist korrespondentliiget. Lisaks veel 6 auliiget.
Tenno Vironi

Tenno Vironi (pseudonüüm, kodanikunimega Jaan Tenno; 4. juuli 1887 Kõlleste vald, Võrumaa – 5. detsember 1951 Tallinn) oli eesti laulja (tenor) ja pedagoog.
Haridus.
Õppis 1898–1899 Krootuse vallakoolis, 1899–1903 Kanepi kihelkonnakoolis, 1903–1906 Tartu Linnakoolis, 1906–1908 Hugo Treffneri Gümnaasiumis. 
Aastatel 1908–1913 õppis Tallinna Nikolai Gümnaasiumis, mille lõpetas eksternina. 
1913–1918 õppis Moskva Ülikoolis matemaatikat ja astronoomiat, kuid ülikooli ei lõpetanud, loobudes laulmise kasuks. Paralleelselt ülikooliga õppis Moskvas Alexander Schoori muusikakursustel laulmist. Vokaaltehnika alal täiendas end 1919–1921 Itaalias, 1921 Rootsis ja 1924–1925 Prantsusmaal Pariisis.
Töö.
Esines valdavalt kontsertlauljana, sageli koos Aleksander Arderiga nii Eestis kui välismaal, sealhulgas Rootsis, Soomes, Prantsusmaal, Itaalias, Poolas, Lätis, Rumeenias, Inglismaal, Venemaal. 
1920. aastatel laulis ta külalisesinejana Estonia teatris. Aastast 1922 tegutses laulupedagoogina Tallinnas, 1930. aastatel asutas Tallinnas oma laulustuudio.
Ta on kirjutanud käsiraamatu "Praegusaja hääleseadmise teooria, tehnika ja tervishoid" (I köide 1934, II köide 1937).
Isiklikku.
Maetud Tallinna Rahumäe kalmistule.
Marika Matšitidze

Marika Matšitidze (sündinud 1983) on gruusia ooperisolist (sopran).
Ta töötab Thbilisi riikliku ooperi- ja balletiteatri solistina. 2007. aastal oli ta Gruusia IV interpreetide konkursi laureaat.
Park Jung-yang

Park Jung-yang (Hangul: 박중양; Hanja: 朴重陽; 3. mai 1872 Gyonggi-do Yangju – 23. aprill 1959 Daegu Lõuna-Korea) oli Korea poliitik ja ametnikning liberaalne filosoof. Tema kirjanikunimi oli Haeak (해악;海岳), Ilso (일소;一笑), jaapan nimi oli Hochu Sigeyo (朴忠重陽), Yamamoto Shin (山本信).
Alfred Sällik

Alfred Johannes Sällik (24. juuni 1890 Jamburgi maakond – 6. september 1943 Tallinn) oli eesti laulja, lavastaja ja näitleja.
Lapsepõlv.
Alfred Sällik sündis Peterburi kubermangu Rätela mõisa aidamehe peres kuuenda lapsena. Enne teda olid peres üks õde ja neli venda. 1905. aastal kolis perekond Narva, kus ta asus õppima Vladimiri kirikukooli, mis jäi ka Sälliku ainsaks ametlikuks haridusasutuseks. Juba 12-aastase poisina laulis Sällik Narva Pimeaias venekeelseid kupleesid ning pärast Karlo Momino tsirkuse külalisetendusi Narvas sai noore Alfredi suureks unistuseks saada tsirkuseartistiks. Poisi õnnetuseks muutis ema kategooriline vastuseis selle unistuse teostumatuks. 1904. aastal pääses Sällik oma õpetaja Madis Frischi kaudu laulma Narva Eesti Seltsi laulukoori, kus tal avanes võimalus ka juba näitemängudes kaasa teha .
Teatrielu.
Alfred Sällik oli sunnitud tööle asuma juba väga noorelt, teenides elatist ametnikuna Narva Pihkva pangas. Samas jäid Estonia ja Vanemuise teatrikülastused nii talle kui kogu Narva linnale suursündmusteks. 1910. aastal, kui Alfred Sällik koos sõpradega Eesti Seltsis musitseeris, juhtus teda kuulma Estonia seltsi juhatuse liige ja hilisem riigimees Otto Strandmann. Samal ajal vajas Estonia teater operetitenorit ja Sällik kutsutigi Tallinna, kus temast saigi kutseline näitleja. Alfred Sällik debüteeris Estonias Cassiona William Shakespeare'i "Othellos" ja esimeseks operetirolliks oli vaene lehepoiss Niccolo Franz von Suppé operetis "Modell". Sällikul jagus ainulaadset lavasarmi, mis köitis publikut. Hääleliigilt oli ta pehmetämbriline lüüriline tenor. 20. sajandi algus oli tänu andekatele lavajõududele Estonia opereti tõeline õitseaeg ja perioodi 1918–1925 on nimetatud lausa Sällikute perioodiks, sest kaasa tegi ka Alfredi abikaasa, sädelev ja tantsujalgne Grete Sällik. Teatritöö kõrvalt esines Sällik ka kontserdilaval ega säästnud oma häält kuigivõrd.
Rollid.
Tema silmapaistvamad osatäitmised olid Paris (Offenbachi "Ilus Helena"), Augustin Hofer (Falli "Armas Augustin"), Chulalinglong (Nelsoni "Kõrgus lõbutseb"), Stefan (Falli "Lõbus talupoeg"), Edvin (Kálmáni "Silva"), Danilo (Lehári "Lõbus lesk"), Alfredo (Verdi "Traviata"), Canio (Leoncavallo "Pajatsid"), Pedro (d'Alberti "Madalik"), Cavaradossi (Puccini "Tosca") .
Lavastused.
Estonia operetijuhina tõi Alfred Sällik lavale üle viiekümne opereti ja kuus ooperit. Menukamad lavastused olid Falli "Dollarite printsess", Lehári "Lõbus lesk", Kálmáni "Hollandlanna", "Silva", "Mariza" ja "Bajadeer" .
Isiklikku.
Aastatel 1913–1932 oli ta abielus näitleja ja laulja Grete Sällikuga. Sellest abielust sündisid tütred Dolly (1915) ja Ingrid (1920). 1935. aastal abiellus Sällik Elisabeth Neubergiga.
Aastatel 1917–1924 elasid Sällikud majas Rataskaevu 18; maja on arvatud kultuurimälestiseks.
Harri Kaasik

Harri Kaasik (6. juuni 1910 Türi kihelkond, Järvamaa – 22. juuni 1994 Stockholm) oli eesti laulja (tenor) ja näitleja.
Aastatel 1935–1937 oli Vanemuise laulja ja 1937–1944 Estonia teatri solist.
Põgenes 1944. aastal Rootsi.
Isiklikku.
Tema abikaasa oli näitleja ja lavastaja Agnes Lepp-Kaasik.
Yu Kil-chun

Yu Kil-chun (Hangul: 유길준; Hanja: 兪吉濬; 24. oktoober 1856 Seoul Lõuna-Korea – 30. september 1914 Seoul Lõuna-Korea) oli Korea poliitik ja iseseisvusliikumise tegelane, rahvuslik filosoof ning haridusliikumise aktivist. Tema kirjanikunimi oli Gudang, Chonmin.
U-vitamiini teraapia

U-vitamiini teraapia on kliinilises meditsiinis tõestatud toitumisteraapia vorm, mille korral teatud haavandtõvede puhul manustatakse patsiendile ravikuurina värsket (või kuivekstraktist valmistatud) kapsamahla.
U-vitamiini haavandivastase toime aluseks olid Stanfordi ülikooli meditsiinikooli töötaja dr Garnett Cheney tehtud katsed merisigadega (neil ennetas see histamiinitekkelisi haavandeid) ning 1953. maist kuni 1954. detsembrini kinnipeetavatega San Quentini vanglas (California) tehtud kliinilised uuringud.
Kliiniliste katsete tulemused näitasid, et U-vitamiini teraapia omab ravitoimet haavandtõve korral, vähendades sümptomeid (valu, ebameeldivustunnet kõhus) ning kiirendades haavandi paranemist (haavandi mõõtmete vähenemine (ingl k "ulcer crater") tõestati ka röntgenograafiliselt).
U-vitamiini teraapia ajal manustatakse patsientidele iga päev mitme toidukorrana umbes 1 liiter (ingl k "quart") toorest kapsamahla, mis on hädavajalik inimestel haavandtõve, nii mao- kui ka peensoolehaavandite (nii kaksteistsõrmiksoolehaavandi ("duodenum") kui ka niudesoolehaavandi ("ileum")) raviga seotult.
Aleksander Tamm

Aleksander Tamm (28. august 1903 Peterburi – 5. juuni 1988 Tallinn) oli eesti laulja (tenor).
Ta õppis Võru Poeglaste Gümnaasiumis ja lõpetas 1936. aastal Tallinna Konservatooriumi Aino Tamme ja Helmi Eineri lauluklassi.
Aastatel 1930–1941 laulis ta Estonia kooris. Aastatel 1942–1944 kuulus Eesti NSV Riiklikesse Kunstiansamblitesse.
Sõrve militaarmuuseum

Sõrve militaarmuuseum on Saaremaal Sõrve poolsaarel Saaremaa vallas Sääre külas vanas piirivalvekordoni hoones asuv Sõrve militaarajaloo teemaline muuseum.
Muuseum avati 2010. aastal "Sääre ajalootoa" eksponaatide baasil.
Tammisaare Talumuuseum

Tammisaare talumuuseum (ka: "Tammisaare talu vabaõhumuuseum") on Muhu vallas Mõega külas Mäe talus asuv muuseum, mis tutvustab kohalikku kultuuripärandit.
Viited.
Toomani talu

Toomani talu on Kuusalu vallas Muuksi külas asuv üks vanemaid küla talusid
Talus kasvasid üles eesti arhitektid Erika Nõva ja August Volberg ning mehaanikainsener Arnold Volberg.
Talu viljaait on tänapäeval kohandatud Toomani talumuuseumiks. Muuseum tutvustab kohalikku kultuuripärandit.
Urvaste valla koduloomuuseum

Urvaste valla koduloomuuseum on Antsla vallas Uue-Antsla külas asuv muuseum, mis tutvustab valla ajalugu.
Muuseum asutati 2006. aastal ja see asub Uue-Antsla rahvamajas.
Vastseliina gümnaasiumi muuseum

Vastseliina gümnaasiumi muuseum on Võru vallas Vastseliina asulas Vastseliina gümnaasiumis asuv muuseum.
Muuseum avati 1983. aastal.
Vesiveski muuseum

Vesiveski muuseum Kohila vallas Kohila asulas olnud muuseum. Muuseumi haldas OÜ Kohila Veski, mis 2003. aastal kustutati äriregistrist.
Viljandimaa päästeteenistuse Mustla komando muuseum

Viljandimaa päästeteenistuse Mustla komando muuseum on Viljandi vallas Mustla asulas olev eramuuseum.
Väike-Männiku talu

Väike-Männiku talu on Põhja-Sakala vallas Iia külas asuv talu. Talus asub Väike-Männiku talumuuseum. Muuseum tegutseb MTÜ-na.
Eesti mäng

"Eesti mäng" on 2011. aasta suvel alguse saanud suvine meelelahutuslik telemäng Eesti Televisioonis.
Igas saates osaleb kolm mängijat, kes viskavad täringut ja vastavalt saadud kategooriale, vastavad Eesti-teemalistele küsimustele. Saatejuht on Gaute Kivistik.
2015. aastal oli eetris saate viies hooaeg, mis oli pühendatud Eesti Televisiooni 60. aastapäevale. 19.07.2020 oli eetris erisaade, mis oli pühendatud Eesti Televisiooni 65. aastapäevale. Saate võitis Marko Reikop.
Loigukiil

Loigukiil ("Sympetrum") on kiilide perekond vesikiillaste ("Libellulidae") sugukonnast.
Perekonnas on umbes 50 liiki, need elavad peaaegu kõik põhjapoolkera parasvöötmes.
Eesti liigid.
Eestis elab 5 selle perekonna liiki
Must-loigukiil

Must-loigukiil ("Sympetrum danae", sünonüüm "Sympetrum scoticum") on loigukiili perekonda kuuluv kiililiik.
Eestis võrdlemisi tavaline.
Tulika tänav

Tulika tänav on tänav Tallinnas Kristiine linnaosas Lilleküla asumis Lille ja Linnu allasumis.
Tulika tänav algas Paldiski maanteelt, ristus Madara tänavaga, Kasvu tänavaga, Tulika põiguga, Ülase tänavaga, Sinika tänavaga ja lõppes Endla tänaval. 1960. aasta paiku, kui Endla tänavale ehitati Tallinna Taksopark, pikendati Tulika tänavat Koskla tänavani. Paar aastat hiljem ehitati juurde Kotka tänava ja Nõmme tee ristmikul lõppev tänavaosa.
Tulika tänav on enam-vähem põhja-lõunasuunaline ja nüüdisajal ligikaudu 1160 meetri pikkune.
Ajalugu.
Tulika tänav sai nime 18. märtsil 1931.
Tulika tänav 7 asus AS Kunstsarvetehased O. Kerson &amp; Ко, kuni ettevõte natsionaliseeriti 1940. aastal. Tulika tänav 15/17 asus kunstsarvetehas AS Estoliit.
Tulika tänav 19 asus Tallinna Lakitööstus.
Tulika tänav 37 asus Aleksei Müürisepa nimelise Kutsekeskkooli ühiselamu.
Tulika tänav 64 tegutses Eesti Raudtee Töölisvarustuse Osakonna kauplus Tulika.
Kasvu tänav

Kasvu tänav on tänav Tallinnas Kristiine linnaosas Lilleküla asumis Lille allasumis. 
Kasvu tänav algab Tulika tänavalt, ristub Kibuvitsa tänavaga ja lõpeb Mooni tänaval.
Kasvu tänav on enam-vähem kirde-edelasuunaline ja ligikaudu 200 meetri pikkune.
Tänava nimi.
27. augustil 1930 sai tänava nimeks Sireli tänav. 25. septembril 1959 pandi tänavale nimeks Valgesireli tänav. Praeguse nime sai Kasvu tänav 22. aprillil 1960.
Recôncavo da Bahia Föderaalülikool

Recôncavo da Bahia Föderaalülikool ("Universidade Federal do Recôncavo da Bahia", UFRB) on ülikool Brasiilias Bahia osariigis.
Tormi tänav

Tormi tänav on tänav Tallinnas Kesklinna linnaosas Kadrioru asumis. Tormi tänav algab August Weizenbergi tänavalt, ristub August Alle tänavaga ja lõpeb Narva maanteel.
Tormi tänav on lõuna–põhjasuunaline ja ligikaudu 75 meetri pikkune.
Tormi tänav sai nime 12. detsembril 1928. Tänav on saanud nime mere lähedusel mõjul.
Rootsi Noor Akadeemia

Rootsi Noor Akadeemia (rootsi keeles "Sveriges unga akademi") on Rootsi teaduste akadeemia noorteadlastele.
Noorteadlaste akadeemia asutas aastal 2011 Kuninglik Teaduste Akadeemia. 
Liikmeskond.
Akadeemia asutamisel oli liikmeid 22. Statuut näeb ette, et järk-järgult liikmeskond kasvab piirarvuni (40). Akadeemia liikmed valitakse viieks aastaks. Liikme valimisel eeldatakse muude kriteeriumite kõrval, et doktorikraadi kaitsmisest on möödunud mitte rohkem kui kümmekond aastat.
2012. aasta maikuus valiti akadeemiasse kuus uut liiget perioodiks 2012–2017.
Lawrence Goldstein

 
Lawrence Goldstein (sündinud 1943) on USA luuletaja ja kirjandusteadlane.
Globaalne Noor Akadeemia

Globaalne Noor Akadeemia (inglise keeles "Global Young Academy") on rahvusvaheline akadeemia noorteadlastele, kuhu valitakse andekaid teadlasi üle maailma.
Globaalne Noor Akadeemia asutati 2010. aastal Berliinis Saksa Junge Akademie eeskujul. 
Liikmeskond.
Akadeemial on 2012. aasta seisuga 150 liiget. Statuut näeb ette, et liikmeskond kasvab järk-järgult kahesajani. Akadeemia liikmed valitakse neljaks aastaks. Liikme valimisel eeldatakse muude kriteeriumide kõrval, et doktorikraadi kaitsmisest pole möödunud rohkem kui 5–10 aastat.
Noorteadlaste akadeemiad üle maailma.
Noorteadlaste akadeemiaid hakati rajama 2000. aastate alguses kogu maailmas (neid on 2013. aasta seisuga 20).
Laurence Goldstein

Laurence Goldstein (1947 – 19. mai 2014) oli Briti filosoof. Tema uurimisvaldkonnad on loogikafilosoofia (eriti paradoksid), analüütiline keelefilosoofia, tunnetusfilosoofia ja Ludwig Wittgenstein. Samuti uuris ta lühiduse teemat, püüdes näidata, et lühiduse taotlemine vestluses on huvitav teema, mis aitab mõista, kuidas aju töötab. Talle meeldis töötada filosoofia ja teiste distsipliinide piiril. Ta leiutas aparaadi süllogistika õpetamiseks pimedatele ning kirjutas inglise keele õpikute sarja hiina lastele. 
Ta sai bakalaureusekraadi Liverpooli Ülikoolist 1970 ja doktorikraadi Saint Andrewsi Ülikoolist 1977. 
Ta töötas 1973–1976 Saint Andrewsi ülikoolis lektorina ja seejärel Hongkongi Ülikoolis 1982. aastani lektorina, 1987. aastani vanemlektorina, 1991. aastani dotsendina ("reader") ning seejärel professorina ning filosoofia osakonna juhatajana. Aastast 2004 oli ta Hongkongi ülikooli emeriitprofessor ja elas Swanseas. Ta oli Kenti Ülikooli filosoofia professor Euroopa kultuuri ja keelte instituudi juhataja.
Ta suri ajukasvajasse, mis diagnoositi 2013. aasta lõpus.
Looming.
Keelepädevuse seletamisest (1977).
Peter Strawson on uurinud, kuidas lausetest ning nendevahelistest suhetest arusaamine on seotud nende lausete loogilise ehituse taipamisega. Näiteks tegevust omistav lause koos määrsõnalise täiendajaga toob kaasa mis tahes lause, mis on saadud mõne või kõigi niisuguste täiendajate eemaldamise teel. Strawson küsib: Kuidas me nende kaasatoomiste ehitust taipame? Kuidas loogiline ehitus erineb grammatilisest ehitusest? Mida annab loogilise ehituse mõistmine lisaks grammatilise ehituse mõistmisele?
Kui grammatikareeglid oleks lihtsalt juhised keeleliselt korrektsete lausete moodustamiseks, siis võiks vastata, et grammatikareeglid määravad lausete mõtestatuse, lause loogiline ehitus aga näitab, millise panuse annab lause üks või teine osa terviku tähendusse ning millistes loogilistes suhetes võib lause teiste lausetega olla. Ent grammatikareeglite sõnastamine eeldab väljendite kategooriate äratundmist, ent ka lause loogiline vorm tehakse kindlaks kategooriate eristamise abil. Miks ei võiks grammatilist vormi ja loogilist vormi samastada?
Publikatsioonid.
– "Philosophical Investigations", 1998, kd 21, nr 4, lk 293.
Link. – "Analysis", 1999, 59, lk 284–290.
"Proceedings of the Aristotelian Society", 2000, 100, lk 53–74.
Graham Priest, J. C. Beall, B. Armour-Garb (toim). "The law of non-contradiction: New philosophical
essays", Oxford: Clarendon Press 2004, lk 295–313.
cognitive and communicative aspects. The Baltic international yearbook of cognition, logic and
communication", 2006, kd 1, lk 51–68.
144, lk 377–389.
Noor Akadeemia

Noor Akadeemia (saksa keeles "Junge Akademie") on Saksamaa teaduste akadeemia noorteadlastele, kuhu valitakse andekaid teadlasi saksakeelsetest riikidest.
Noor Akadeemia asutati aastal 2000 Berliinis kahe auväärse Saksa akadeemia – Berliini-Brandenburgi Teaduste Akadeemia ja Saksa Loodusuurijate Akadeemia Leopoldina ühisprojektina. Akadeemia tegevus jätkub eelnimetatud akadeemiate egiidi all.
Liikmeskond.
Akadeemial on püsivalt 50 liiget. Akadeemia liikmed valitakse viieks aastaks. Liikme valimisel eeldatakse muude kriteeriumite kõrval, et kandidaat omab vähemalt üht väljapaistvat teadustööd. Igal aastal valitakse 10 uut liiget.
Emane

Emane on lahksuguliste loomade munarakke moodustav sugupool. Vastand isasele. Tingmärk ♀